Musiyum 10 Nopèmber Surabaya yaiku salah siji musiyum kang dumunung ing Kutha Surabaya. Musiyum 10 Nopèmber Surabaya ingkang nggadhahi wiyar saageng 1366 m2, lebet 7 meter wonten ing andhaping permukaan siti lan dipunbangun wonten ing areal kompleks Tugu Pahlawan, Jl. Pahlawan-Surabaya wonten ing tanggal 10 Nopèmber 1991. Pembangunan musiyum gadhah tujuwan kangge nyengkuyung kawontenan Tugu Pahlawan saha njangkepi fasilitas sejarahipun. Musiyum puniki dipunresmiaken wonten ing tanggal 19 Februari 2000 dening Presidhen kaping sekawan Republik Indonesia, inggih punika K.H. Abdurrahman Wachid (Gusdur).   Musiyum iki dibangun kanthi ancas kanggo nyinaoni lan njlentrehake prastawa Perang Sepuluh Nopember 1945.

Kahanan 
Bentuk musiyum puniki rupinipun limas utawi piramida ingkang sekilas memper kaliyan Musiyum Louvre ingkang wonten ing Perancis. Keunikan musiyum puniki inggih punika perangan bangunan ingkang ketingal kados kependem ing lebeting siti, lan namung ketingal perangan atapipun mawon ingkang muncul ing permukaan siti dipunamargikaken ing lebet 7 meter ing andhaping permukaan.

Koleksi 
Musiyum 10 Nopèmber madeg saking kalih jogan ingkang lebetipun nyimpen benda-benda ingkang duweni sejarah kekait kaliyan peristiwa pertempuran Surabaya wonten ing tanggal 10 Nopèmber 1945.   Wonten ing lante setunggal, dipunsajikaken pinten-pinten diorama lan patung ingkang nggambaraken perjuangan rakyat Surabaya kala nglawan tentara inggris ing wekdal Pertempuran Surabaya. Salah setunggal diorama nedahi peristiwa ikonik ing pundi Bung Tomo tengah wonten ing caket setunggaling radio jadul gadhahipun piyambakipun ingkang njlentrehaken asal suwanten rekaman pidato ingkang kasil nggerakaken sengkuyung para pejuang Surabaya kangge nglawan sekutu. Dene wonten ing lante kalih, dipunsajikaken pinten-pinten tilaran dedamel ingkang kala puniku dipunangge kangge perang, wiwit saking dedamel laras panjang, pistul, dumugi dhuwung lan lading. 

Koleksi utami Musiyum 10 Nopèmber  inggih punika suwanten pidato Bung Tomo (sosiodrama), radio tilaran Bung Tomo, senjata-senjata otomatis tilaran masa peperangan, saha mobil Bung Tomo. Lebet musiyum puniki ugi ke dekek benda-benda tilaran H.R. Muhammad Mangundiprojo, perwira militer Indonesia ingkang tumut saha lebeting Pertempuran Surabaya. Kejawi puniku, Musiyum 10 Nopèmber ugi sampun ngangge teknologi hologram ingkang saged nampilaken visualisasi tigang dimensi kangge njlentrehaken dokumenter sejarah.

Rujukan 

Papan wisata ing Jawa Wétan
WikiPlesir